Správa o zriadení Sprostredkovateľských orgánov  pod riadiacim orgánom na úrovni NUTS 2 a ich zapojenie do implementácie regionálneho operačného programu 

1)	Politika EÚ 

V programovom období 2007-2013 bude miera zapojenia regiónov do implementácie Regionálneho operačného programu (ďalej len „ROP“) výrazne posilnená v porovnaní s programovým obdobím 2004-2006. Rozsah právomocí a zodpovednosti bude presne určený v Zmluve o delegovaní právomocí uzavretej medzi riadiacim orgánom (ďalej len „RO“) a sprostredkovateľským orgánom pod riadiacim orgánom (ďalej len „SORO“). 

V rámci Cieľa Konvergencia budú regióny prioritne zapojené do implementácie ROP, prostredníctvom ktorého budú samosprávne kraje realizovať aktivity na podporu regionálneho rozvoja v danom území z prostriedkov štrukturálnych fondov. Nasledujúce programové obdobie 2007 - 2013 bude v tomto zmysle prechodné, v ktorom sa zvýšené kompetencie v oblasti implementácie budú postupne presúvať na regióny na úrovni NUTS 2 (Východné Slovensko, Stredné Slovensko a Západné Slovensko). Cieľom je, aby počas  programového obdobia 2007 - 2013 vykonávali regióny na úrovni NUTS 2 v rámci implementácie ROP: 
(i)	úlohu plnohodnotných sprostredkovateľských orgánov pre prioritné osi 
5. Podpora konkurencieschopnosti a inovatívnej kapacity regiónov, 
6. infraštruktúra cestovného ruchu
(ii)	čiastkové úlohy spojené s implementáciou ostatných štyroch prioritných osí, a to  1. Infraštruktúra základného vzdelávania, 2. Infraštruktúra sociálnych služieb,                        3. Infraštruktúra regionálnych zdravotníckych zariadení, 4. Infraštruktúra pamäťových a fondových inštitúcií. 
Zvýšením kompetencií regiónov pri implementácii Regionálneho operačného programu sa očakáva posilnenie integrovaného prístupu k riešeniu teritoriálnych problémov, koncentrácia zdrojov a zvýšené možnosti koordinácie komplexných veľkých projektov, ktoré majú širší dopad na územie. 

Základnými predpokladmi realizácie navrhovaného zapojenia regiónov sú:
-	vzájomná dohoda medzi VÚC a Ministerstva výstavby a regionálneho rozvoja (ďalej len „MVRR SR“) o vytvorení sprostredkovateľského orgánu pod riadiacim orgánom na úrovni NUTS 2;
-	samotné vytvorenie sprostredkovateľského orgánu na úrovni NUTS 2 spolu s dostatočným personálnym a materiálnym vybavením príslušných pracovísk.

Uvedené sprostredkovateľské orgány by vykonávali implementáciu vytypovaných opatrení v rámci Regionálneho operačného programu. Založenie troch sprostredkovateľských orgánov na úrovni NUTS 2 predstavuje efektívnejšie a účinnejšie využitie regionálnych zdrojov – ľudských, finančných, inštitucionálnych a informačných.

Dôvody, prečo delegovať úlohy na úrovni NUTS II sú nasledovné:

•	podľa kapitoly III "Geografická oprávnenosť" všeobecného nariadenia ustanovujúceho základné pravidlá pre ERDF, ESF a Kohézny fond sa oprávnenosť regiónov na podporu z ERDF v rámci Cieľa "Konvergencia" pre 2007-2013 posudzuje na úrovni regiónov NUTS 2;
•	riadenie, resp. implementácia programov je v ostatných členských krajinách štandardne realizované na úrovni NUTS 2 (i v krajinách, kde neexistujú ďalšie inštitúcie na tejto úrovni);
•	regionálne rozdiely existujú aj v rámci samotných NUTS 3 regiónoch, NUTS 3 regióny teda nie sú homogénnejšie ako NUTS 2 regióny;
•	riadenie programu by v prípade 7 SORO na úrovni NUTS 3 bolo náročné na koordináciu, znamená neúmerné zvýšenie rizika nezrovnalostí a systémových chýb, oproti tomu systém troch NUTS 2 je ľahšie koordinovateľný a zodpovedá štandardnému riešeniu podpory z ERDF v iných krajinách a je v súlade so všeobecným nariadením EÚ;
•	administratívne náklady na 7 SORO by boli oveľa vyššie ako na 3 SORO. 

2)	Doterajšie skúsenosti Z programovacieho obdobia 2004-2006

Operačný program Základná infraštruktúra 
Z Rámcovej zmluvy o vzájomnej spolupráci uzavretej medzi MVRR SR a VÚC vyplývali pre samosprávny kraj nasledujúce úlohy vyplývajúce z využívania finančných prostriedkov pomoci z fondov EÚ v rámci Operačného programu Základná infraštruktúra v časti Opatrenia 3.4 Renovácia a rozvoj obcí:

(1)	Vytvorenie vhodnej administratívnej štruktúry pre plnenie úloh predmetu zmluvy
(2)	Príprava a zverejňovanie výzvy na predkladanie žiadostí o nenávratný finančný príspevok zo štrukturálnych fondov Európskej únie 
(3)	Prijímanie, evidovanie a hodnotenie dokumentácií žiadostí o NFP zo ŠF 
(4)	Schvaľovanie dokumentácií žiadostí o NFP zo ŠF 
(5)	Kontrola využívania finančných prostriedkov pomoci z fondov EÚ (vykonávanie jednotlivých úloh v rámci predbežnej finančnej kontroly) 
(6)	Monitorovanie a hodnotenie využívania implementovanej pomoci z fondov EÚ 
(7)	Informovanie verejnosti o využívaní finančných prostriedkov pomoci z fondov EÚ
(8)	Zavedenie a implementácia systému zhromažďovania spoľahlivých finančných a štatistických informácií o implementácii pomoci zo ŠF EÚ pre potreby jej monitorovania a hodnotenia.

Ministerstvo výstavby a regionálneho rozvoja SR ako Riadiaci orgán Operačného programu Základná infraštruktúra poskytuje metodickú pomoc zamestnancom samosprávneho kraja:

(1)	metodické usmernenie zamestnancov samosprávneho kraja
(2)	školenia zamestnancov samosprávneho kraja
(3)	pravidelnú vzájomnú komunikáciu v záujme predchádzania nejasností
(4)	pravidelné odborné  konzultácie

Skúsenosti počas realizácie v rámci Operačného programu Základná infraštruktúra v časti Opatrenia 3.4 Renovácia a rozvoj obcí :

-	neodborne pripravené prvé verzie manuálov
-	nezastupiteľnosť 
-	nedostatočná koncentrácia a záujem o ŠF – nadriadení prideľujú zamestnancom VÚC iné úlohy
-	nedostatočné vybavenie priestorov (internet....)                            
-	problémy pri zostavovaní komisií (nespĺňali kritériá MVRR SR)
-	pri hodnotení neboli identifikované základné nedostatky žiadostí o NFP, ktoré boli následne potvrdené komisiou – výsledok: schválené žiadosti ktoré nespĺňali základné kritériá

Program iniciatívy Spoločenstva INTERREG IIIA 
Ministerstvo výstavby a regionálneho rozvoja ako RO pre program iniciatívy Spoločenstva INTERREG IIIA na základe zmluvy medzi MVRR SR a VÚC o spolupráci úzko spolupracuje so všetkými samosprávnymi krajmi (vrátane aj Bratislavského samosprávneho kraja) v rámci programovacieho obdobia 2004-2006 nasledovným spôsobom:

- 	VÚC spolupracujú na všetkých hlavných častiach prípravy a implementácie programu ( s výnimkou finančného riadenia) v období 2004-2006
- 	ako členovia programových skupín sa podieľali na príprave programových dokumentov pre obdobie 2004-2006  podieľajú sa v súčasnosti na príprave operačného programu  pre 2007-2013 - pripomienky a vlastné vklady do dokumentov
- 	sú zapojení do formálneho a vecného hodnotenia prijatých projektov (kópie projektov sa prijímajú aj na príslušnej VÚC)
- 	na VÚC sú vytvorené Poradné výbory (odborníkov), ktoré hodnotia odbornú stránku projektov, toto sa vykonáva len na VÚC
- 	sú zapojení do monitorovania projektov (prijímajú kópie monitorovacích správ a robia "štvrťročné monitorovacie správy za VÚC"
- 	administrujú celý fond mikroprojektov, vrátane prípravy zmlúv, s výnimkou finančného riadenia

Vzhľadom na dobrú pripravenosť všetkých VÚC na implementáciu jednoduchých programov, ktorá vyplýva z viacročnej skúsenosti spolupráce s MVRR SR budú všetky úlohy  v rámci administrácie fondu mikroprojektov v programovacom období 2007-2013 (vrátane finančného riadenia a podpisovania zmlúv s konečnými prijímateľmi pomoci) delegované na príslušné VÚC na základe rámcovej zmluvy o spolupráci medzi MVRR SR a VÚC. 

Jednotný programový dokument Bratislava Cieľ 2 (JPD 2)
Ministerstvo výstavby a regionálneho rozvoja SR, odbor riadenia JPD 2, ako Riadiaci orgán pre program JPD 2 spolupracuje v rámci Úradu bratislavského samosprávneho kraja  s odborom regionálneho rozvoja a priestorového plánovania, konkrétne oddelením regionálneho rozvoja, ktoré má cca 6 zamestnancov.
Spolupráca sa týkala prípravy programového doplnku pre program JPD 2 na roky 2004-2006 a v súčasnosti prípravy nového programovacieho obdobia pre Bratislavský kraj.

Skúsenosti vyplývajúce zo spolupráce:

-	potreba vykonania auditu na Úrade BSK a vypracovania návrhu inštitucionálneho zabezpečenia na nové programovacie  obdobie;
-	potreba vypracovania  Úradom BSK vnútorný manuál postupov na Operačný program Bratislavský kraj;
-	potreba školenia zamestnancov Bratislavského samosprávneho kraja ohľadne implementácie programu – najmä hodnotenie projektov, pomoc žiadateľom pri vypĺňaní žiadostí o platbu

3)	pilotný projekt na samosprávnych krajoch Košice a Prešov za účelom vytvárania partnerstiev a strategického plánovacieho dokumentu na úrovni       NUTS 2 – Východné Slovensko 

V rámci programovacieho obdobia 2004-2006 bol vypracovaný pilotný projekt na samosprávnych krajoch Košice a Prešov za účelom vytvárania partnerstiev a strategického plánovacieho dokumentu na úrovni NUTS 2 Východ. Tento projekt bol zo strany Ministerstva výstavby a regionálneho rozvoja SR podporený zo štrukturálnych fondov. 
Hlavným cieľom projektu je posilniť partnerský rámec spolupráce aktérov regionálneho rozvoja Slovensko – východ tak, aby existujúce a novovytvárané partnerstvá, najmä na regionálnej úrovni (NUTS 2), rozpoznali príležitosti vzájomne výhodnej spolupráce, spoločne definovali spoločnú stratégiu rozvoja danej oblasti regiónu a dosahovali v súčinnosti plánované ciele.  
Hlavné aktivity projektu boli zadefinované na základe špecifických cieľov:
1)	Zvýšiť uvedomenie pre partnerskú spoluprácu 
1.1	úvodná konferencia
1.2	regionálny workshop Slovensko – Východ II
1.3	prvý metodický workshop 
1.4	Seminár „Súčasnosť a vízia Východného Slovenska“
1.5	Druhý metodický workshop
1.6	Seminár „implementácia plánovaných aktivít na báze partnerstva“
1.7	 Záverečná konferencia Stratégia rozvoja Východného Slovenska 

2)	Na báze partnerstva vytvoriť rozvojový programový dokument pre Slovensko – Východ 
2.1	Spracovať situačné analýzy v TPS podľa priorít rozvojových oblastí 
2.2	Vypracovanie realistickej vízie
2.3	Identifikovanie analýzy prioritných problémov regiónu
2.4	Spracovanie akčných plánov pre realizáciu cieľov a identifikácia strategických projektových zámerov
2.5	Spracovanie finálneho návrhu dokumentu ROP a propagačných materiálov
2.6	Tlač a distribúcia finálneho schváleného dokumentu a propagačných materiálov 

3)	Vytvoriť nástroje, mechanizmy a prostredie umožňujúce udržanie partnerstiev pre regionálny rozvoj a plnenie vzájomne prospešných cieľov vyplývajúcich z ROP 
3.1	vypracovať identifikované východiskové podklady, analytické materiály a štúdie nevyhnutné pre spracovanie rozvojového dokumentu ROP
3.2	vypracovanie Komunikačného modelu partnerov
3.3	vypracovanie návrhu modelov pre inštitucionálny rámec implementácie ROP
3.4	zabezpečenie hodnotenia dopadov partnersky vytváraného rozvojového dokumentu
3.5	Spracovanie štúdie uskutočniteľnosti ROP 

Výstupy projektu sú profil regiónu Slovensko – Východ a rozvojový plán Slovensko – Východ, Komunikačná stratégia a hlavným výstupom projektu je model pre rozhodovací a implementačný mechanizmus  rozvojového plánu Slovensko – Východ. Na dosiahnutie cieľov a vypracovanie výstupov boli tematické pracovné skupiny (odborníci v danej problematike). Počas trvania projektu je naplánovaných 80 pracovných stretnutí pre 6 tematických pracovných skupín. (Hospodárstvo, Vidiek, Inštitucionálna oblasť, Sociálna oblasť a vzdelávanie, Životné prostredie, Komunikácia a partnerstvo) Hlavným výstupom tohto projektu je, uvedomiť si, že partnerstvo má význam len v prípade, ak sa ním dosiahne viac, ako by sa dosiahlo bez neho a viac, ako by dosiahli partneri každý sám.

4)	Návrh  delegovaných  úloh pre ROP 

Návrh predpokladá zapojenie SORO na úrovni NUTS 2 do implementácie Regionálneho operačného programu postupným zapojením SORO do jednotlivých systémových celkov implementácie. 

Cieľom návrhu je zapojiť postupným spôsobom SORO prioritne do implementácie prioritnej osi 5 Podpora konkurencieschopnosti a inovatívnej kapacity regiónov tak, aby boli SORO na úrovni NUTS 2 od roku 2010 schopné realizovať celý proces implementácie tejto prioritnej osi – t.j. stali sa plnohodnotnými sprostredkovateľskými orgánmi.

MVRR SR bude v tomto procese zohrávať úlohu riadiaceho orgánu, pričom budú zjednodušené súčasné kontrolné postupy uplatňované v Operačnom programe Základná infraštruktúra opatrení 3.4 Renovácia a obnova obcí a bude poskytnutá väčšia autonómnosť pre SORO na NUTS 2 v rozhodovaní – pri podmienke dodržiavania usmernení riadiaceho orgánu

Úlohy delegované na NUTS 2 zo strany MVRR SR ako riadiaceho orgánu sú nasledovné:

•	vypracovanie manuálov a vnútorných postupov na základe metodického usmernenia RO
•	vypracovanie výzvy na predkladanie projektov a vyhlásenie  výzvy
•	prijímanie projektových žiadostí
•	hodnotenie projektových žiadostí (formálna, vecná a špecifická kontrola)
•	zostavenie výberovej komisie a zabezpečenie výber projektov (výberová komisia vytvorí zoznam projektov, ktoré odporučí správnej rade schváliť, pričom schválené projekty budú podpísané  štatutárnym zástupcom SORO)
•	vypracovanie zmlúv a zabezpečenie ich podpisu (zmluvy na základe poverenia správnej rady bude podpisovať štatutárny zástupca SORO)
•	poskytovanie komplexného poradenstva a informačného servisu pri tvorbe, implementácii, riadení a monitoringu rozvojových projektov
•	zabezpečenie monitoringu po ukončení projektu,
•	príprava monitorovacích správ 
•	kontrolu fyzickej realizácie projektu ako súčasť predbežnej finančnej kontroly žiadosti konečného prijímateľa/príjemcu pomoci o platbu, ktorá zahrnuje:
-	administratívnu kontrolu,
-	kontrolu na mieste,
•	v rámci kontroly na mieste podľa platných právnych nariadení overenie najmä:
-	dodávky spolufinancovaných tovarov, prác a služieb,
-	správnosti vedenia účtovníctva vo vzťahu k projektu v zmysle platných právnych nariadení;
-	zaúčtovania dodaných tovarov, prác a služieb v účtovníctve konečného prijímateľa/príjemcu pomoci,
•	archivácia dokumentov 
•	v rámci administratívnej kontroly žiadosti konečného prijímateľa/príjemcu pomoci o platbu:
-	zabezpečiť formálnu kontrolu, ktorá zahrnuje overenie pravdivosti, kompletnosti a správnosti vyplnenia žiadosti,
-	zabezpečiť vecnú kontrolu podľa platných právnych nariadení, ktorá zahrnuje:
i)	overenie reálnosti, oprávnenosti, správnosti, aktuálnosti a neprekrývania sa nárokovaných výdavkov,
ii)	matematickú kontrolu výpočtu oprávnenej sumy zo žiadosti o platbu (kontrola položiek tvoriacich účtovný doklad a ich porovnanie s finančným plánom v zmluve o poskytnutí nenávratného finančného príspevku, kontrola na úroveň výkaz výmer pri jeho existencii), matematickú správnosť údajov o dodaných tovaroch, službách a prácach uvedených na faktúrach a iných relevantných priložených účtovných dokladoch vo vzťahu k množstvu a jednotkovej cene, k objemu a jednotkovej cene, súčtov jednotlivých položiek,
iii)	overenie súladu so schémou štátnej pomoci v prípade, že na financovanie projektu je poskytnutá pomoc na základe schémy štátnej pomoci, resp. schémy pomoci „de minimis“,
iv)	overenie súladu so slovenskou legislatívou a legislatívou ES (štátna pomoc, verejné obstarávanie, ochrana životného prostredia, rovnosť príležitostí, publicita),
-	zabezpečiť publicitu a pod.,

Úlohy (kompetencie), ktoré zostanú v pôsobnosti RO:
•	schvaľovanie a predloženie žiadosti konečného prijímateľa/príjemcu pomoci o platbu vrátane prehlásenia o overení platobnej jednotke bude vykonávať RO (MVRR SR) na základe stanoviska od NUTS 2,
•	PJ MVRR SR bude zabezpečovať prevod finančných prostriedkov (výkon platieb) na KP/PP na základe vystaveného prehlásenia od overení a likvidačného listu vystaveného na NUTS 2,
•	PJ MVRR SR pred výkonom platby príslušnej žiadosti o platby zabezpečí overenie súladu deklarovanej sumy so schváleným rozpočtom PJ,
•	PJ MVRR SR zabezpečí vystavenie a zaslanie súhrnnej žiadosti o platbu na platobný orgán pre štrukturálne fondy MF SR (certifikačnú jednotku),
•	PJ MVRR SR bude zodpovedať za vedenie účtovníctva, predkladanie výkazov o čerpaní prostriedkov EÚ a spolufinancovania kompetentným orgánom,
•	ďalšie úlohy PJ v súlade s Koncepciou systému finančného riadenia štrukturálnych fondov a Kohézneho fondu  

5)	Štatút úradu NUTS 2
 
Úrady na úrovni NUTS 2 budú vytvorené ako združenia právnických osôb (založené podľa Občianskeho zákonníka §20),  kde členmi združenia by boli vyššie územné celky patriace do NUTS 2 a MVRR SR.  Názov úradov NUTS 2  je „Sprostredkovateľský orgán  NUTS 2 pre Regionálny operačný program“. Každý Sprostredkovateľský orgán  NUTS 2 pre Regionálny operačný program by mal  svoju vlastnú zakladateľskú zmluvu podpísanú so štatutárnymi zástupcami zakladateľských členov. Okrem toho by boli vypracované stanovy Sprostredkovateľských orgánov  NUTS 2 (v súlade s § 20 Občianskeho zákonníka) pre Regionálny operačný program. 
Tieto stanovy musia obsahovať najmä:
-	ciele, obsah a predmet činnosti
-	členstvo
-	práva a povinnosti členov
-	orgány združenia právnických osôb
-	definície, úlohy  a kompetencie orgánov

6)	Materiálovo-technické vybavenie

Pre zabezpečenie bezproblémovej spolupráce medzi riadiacim orgánom pre Regionálny operačný program a sprostredkovateľskými orgánmi pod riadiacim orgánom  na úrovni   NUTS 2  budú zavedené na sprostredkovateľských orgánoch na úrovni NUTS 2 rovnaké informačné systémy ako na riadiacom orgáne. Základné informačné systémy, ktoré budú musieť byť zavedené na sprostredkovateľských orgánoch na úrovni NUTS 2 sú ITMS a WEM. Systém ITMS je výkonný informačný systém pre podporu riadenia, posudzovania vhodnosti použitia, monitorovania a financovania projektov zo štrukturálnych a kohézneho fondu. Systém WEM je automatický systém evidencie a spracovania došlej, odoslanej pošty. 

7)	Rozpočet 

Ministerstvo výstavby a regionálneho rozvoja SR za účelom zabezpečenia fungovania sprostredkovateľských orgánov na úrovni NUTS 2 zabezpečí vyčlenenie finančných prostriedkov z technickej asistencie najmä na refundáciu platov, na nákup elektronických zariadení, na prenájom miestností, na kancelárske vybavenie ako aj na zavedenie systému WEM a ITMS . Ďalšie finančné prostriedky, ktoré sú nevyhnutné na zabezpečenie fungovania sprostredkovateľských orgánov na úrovni NUTS 2 a patria do prevádzkových nákladov a nie je možné ich financovať z prostriedkov určených na technickú asistenciu budú zabezpečené zo štátneho rozpočtu. 
V roku 2006 budú prebiehať prípravné práce  ohľadom vytvorenia sprostredkovateľských orgánov  na úrovni NUTS 2 pre Regionálny operačný program. V tejto súvislosti bude v mesiacoch september - december 2006 pôsobiť na týchto orgánoch približne 30 zamestnancov (10 na každé SORO). Finančné náklady na mzdy a odvody vo výške            cca. 4 000 000,- SKK budú zabezpečené z kapitoly MVRR SR a z rozpočtov VÚC. Z prevádzkového hľadiska vzniknú minimálne náklady vzhľadom na to, že zamestnanci budú pôsobiť v priestoroch MVRR SR. 
Predbežný odhad finančných prostriedkov na rok 2007 na jeden sprostredkovateľských  orgán na úrovni NUTS 2:

Zriaďovacie (štartovacie) náklady  na rok 2007:

P. č.	Položka	Finančný objem
( v SKK)	Zdroj zabezpečenia	
1.	Finančné prostriedky na platy zamestnancov (mzdy + odvody) NUTS 2, ktoré budú refundované z technickej asistencie – prvé 4 mesiace, ktoré treba vykryť pokiaľ nebudú refundované platy: 
1. mesiac 20 zamestnancov, 
2. mesiac 20 zamestnancov,
3. mesiac 25 zamestnancov,
4. mesiac 35 zamestnancov 	4 000 000,- 	Štátny rozpočet 
(z kapitoly MVRR SR a z rozpočtu VÚC)	
2.	Počítačová zostava pre 100 zamestnancov (počítač s LCD a software (Windows + Office) pre každého zamestnanca; veľkokapacitné tlačiarne čierno-biele - laser 1 kus pre troch, štyroch pracovníkov cca. 30 kusov)- plnenie bude priebežné, počítače budú priebežne nakúpené podľa počtu zamestnancov 	5 315 000,- 	Technická asistencia	
3. 	Prenosné počítače (3 x notebook a 1 premietač) 	250 000,- 	Technická asistencia 	
4. 	Kancelársky nábytok pre 100 pracovníkov (stôl pre PC – 100ks; stolička pre PC  - 100ks; stoly pod tlačiareň – 30 ks; skriňa dvojdverová -100 ks; stôl písací s kontajnerom – 100ks; rokovací stôl – 3 ks, kreslá – 20 ks ) 	2 800 000,- 	Technická asistencia   	
5.	Osobné auto na pracovné účely 	1 000 000,- 	Technická asistencia 	
6. 	Zvedenie systému WEM- zakúpenie multilicencie 	6 200 000,- 	Technická asistencia 	

CELKOM  (Zriaďovacie náklady) 
	
19 565 000,- 	Technická asistencia + štátny rozpočet 	

Prevádzkové náklady za rok 2007: 

P. č.	Položka	Finančný objem
( v SKK)	Zdroj zabezpečenia	
1.	Prenájom miestností alebo budovy ( v prípade spoločnej pracovne, to znamená v jednej kancelárií 3-8 osôb, tak na jedného pracovníka 6m2 v prípade samostatných kancelárií – riadiaca alebo koncepčná činnosť  tak 13 m2 /pracovník) 	10 000 000,- 	Technická asistencia  	
2.	Kancelárske potreby, poštovné a iné vedľajšie náklady 	2 000 000,- 	Štátny rozpočet 
(z kapitoly MVRR SR a z rozpočtu VÚC)	
3.	Predfinancovanie platov (100 zamestnancov z čoho 80 referentov, 10 vedúcich zamestnancov a 10 administratívnych pracovníkov)
1. mesiac 20 zamestnancov, 
2. mesiac 20 zamestnancov,
3. mesiac 25 zamestnancov,
4. mesiac 35 zamestnancov,
5. mesiac 50 zamestnancov,
6. mesiac 60 zamestnancov,
7. mesiac 70 zamestnancov,
8. mesiac 80 zamestnancov,
9. mesiac 80 zamestnancov,
10. mesiac 90 zamestnancov,
11. mesiac 90 zamestnancov,
12. mesiac 100 zamestnancov 	27 600 000,- 	Technická asistencia 	

CELKOM (Prevádzkové náklady) 
	
39 600 000,- 	Technická asistencia + štátny rozpočet	

Predbežný odhad finančných prostriedkov na roky 2008-2013 na jeden sprostredkovateľských  orgán na úrovni NUTS 2 (už len prevádzkové náklady):

Rok	Položky	Finančný objem
( v SKK)	Zdroj zabezpečenia	
2008	-	prenájom miestností/budovy,
-	kancelárske potreby, poštovné a iné vedľajšie náklady,
-	predfinancovanie platov pre 100 zamestnancov 	36 300 000,- 	Technická asistencia + štátny rozpočet 	
2009	-	prenájom miestností/budovy,
-	kancelárske potreby, poštovné a iné vedľajšie náklady,
-	refundácia platov pre 100 zamestnancov
	39 200 000,- 	Technická asistencia + štátny rozpočet	
2010	-	prenájom miestností/budovy,
-	kancelárske potreby, poštovné a iné vedľajšie náklady,
-	refundácia platov pre 100 zamestnancov
	42 300 000,-	Technická asistencia + štátny rozpočet	
2011	-	prenájom miestností/budovy,
-	kancelárske potreby, poštovné a iné vedľajšie náklady,
-	refundácia platov pre 100 zamestnancov
	45 600 000,-
	Technická asistencia + štátny rozpočet	
2012	-	prenájom miestností/budovy,
-	kancelárske potreby, poštovné a iné vedľajšie náklady,
-	refundácia platov pre 100 zamestnancov
	49 200 000,-	Technická asistencia + štátny rozpočet	
2013	-	prenájom miestností/budovy,
-	kancelárske potreby, poštovné a iné vedľajšie náklady,
-	refundácia platov pre 100 zamestnancov
	53 100 000,-	Technická asistencia + štátny rozpočet	

8)	Harmonogram prác 

Harmonogram delegovania úloh na SORO na úrovni NUTS 2 v rámci Regionálneho operačného programu:

1. krok 
- 	vytvorenie SORO na úrovni NUTS 2 na základe dohody 
-	analýza súčasného stavu 
-	návrh inštitucionálneho zabezpečenia stanovenie minimálnych štandardov (personálnych, materiálnych, koncepčných) pre delegovanie prvých stupňov implementácie (výzva, kontrola, hodnotenie, výber)	 
- 	materiálne a personálne vybavenie SORO na vyhlásenie výzvy, prijímanie, kontrolu, hodnotenie a výber projektov 
-	spracovanie Interných manuálov SORO a ich schválenie riadiacim orgánom
-	publicita o pripravovanej pomoci z EÚ a o spôsobe jej implementácie
-	príprava výzvy na predkladanie projektov pre vybranú prioritnú os, zabezpečenie        ex-ante kontroly dokumentov vypracovaných pre jednotlivé výzvy zo strany RO. 

2. krok 
-	vyhlásenie výzvy, prijímanie, kontrola, hodnotenie a výber projektov v rámci prioritnej osi 5 a 6 v ROP

3. krok 
-	analýza funkčnosti systému delegovania implementácie prioritnej osi 5 a osi 6 v ROP
-	prijatie opatrení na zlepšenie fungovania existujúceho systému (v prípade potreby)
-	príprava koncepčného prostredia na realizáciu predbežnej a pribežnej kontroly na mieste a monitorovania v rámci prioritnej osi 5  a osi 6 v ROP. 
-	definovanie minimálnych štandardov pre delegovanie realizácie predbežnej a priebežnej kontroly a monitorovania v rámci prioritnej osi 5 Podpora konkurencieschopnosti a inovatívnej kapacity regiónov  a v rámci prioritnej osi 6 Infraštruktúra cestovného ruchu v ROP

4. krok 
 
- 	príprava materiálneho a personálneho vybavenia SORO na realizáciu predbežnej a priebežnej kontroly a monitorovania v rámci prioritnej osi 5 a 6 v ROP
-	dopracovanie Interných manuálov SORO o procedúr financovania projektov, 
kontrola a monitorovanie
-	schválenie doplnení Interných manuálov SORO riadiacim 
orgánom a následná úprava Splnomocnenia o delegovaní vykonávania úloh RO na SORO

5. krok 
-   	začatie vykonávania predbežnej a priebežnej kontroly a monitorovania v rámci prioritnej osi 5a 6 v ROP
-	analýza funkčnosti systému delegovania celkovej implementácie prioritnej osi 5 a 6 v ROP
-	prijatie opatrení na zlepšenie fungovania existujúceho systému (v prípade potreby)
-	usmerňovanie SORO zo strany riadiaceho orgánu, kontrola riadiacim orgánom

Časový harmonogram je indikatívny a bude určený a prispôsobený postupne na základe vykonaných auditov. V určitých časových intervaloch a na základe  jednotlivých  základných krokov decentralizácie systému implementácie bude vykonaná kontrola, audit zo strany riadiaceho orgánu ale aj nezávislý audit. Na základe jednotlivých  kontrol a na základe zisteniach budú musieť sprostredkovateľské orgány  prijať opatrenia, v prípade, ak počas auditu budú zistené systémové chyby môže dôjsť k zastaveniu celého procesu. 
Harmonogram úloh v roku 2006 

Úloha     	máj	jún	júl	august	september	október	november	december	Zodpovedný 	
Verejná súťaž na partnera pre vypracovanie analýzy súčasného stavu na všetkých VÚC okrem BA, zhodnotenie implementácie Opatrenia 3.4 OPZI. TA navrhne podľa analýzy najvhodnejší systém implementácie pre jednotlivé NUTS 2 v programovacom období 2007-2013									

MVRR SR	
Vytvorenie úradov NUTS 2 
									VÚC, MVRR SR	
Zabezpečenie konzultanta, hlavného experta  v rámci systému decentralizácie, ktorým budú hlavné kroky prekonzultované 									MVRR SR 	
Podpis zmlúv medzi NUTS 2 a MVRR SR ohľadom prevedení úloh – zmluva medzi RO a SORO 									MVRR SR a VÚC 	
Verejná súťaž na partnera, ktorý bude pomáhať NUTS 2 pri vypracovaní manuálov a výziev 									MVRR SR 	
Vypracovanie manuálov a vnútorných postupov 									NUTS 2, TA 	
Vypracovanie výziev 
									NUTS 2, TA